open-index/open-wikipedia-markdown huggingface dataset:
Andrew Cruickshank

**Andrew John Maxton Cruickshank** (* 25. Dezember 1907 in Aberdeen, Aberdeenshire, Schottland; † 29. April 1988 in London, England) weer en britischen Schauspeler.

## Leven un Wark
Cruickshank besöch de Grammar School in Aberdeen un hett Boingenieurwesen studeert. Arbeit hett he in dissen Beroop aver nienich. An de Steed hett Cruickshank en Loopbahn as Theaterschauspeler anfungen. Toeerst höör he to dat Ensemble von öörtliche Theaters. In’t Johr 1930 hett he an’t Savoy Theatre in’t Stück *[[Othello]]* mitspeelt un 1934 harr he sien Debüt an’n Broadway. As he torüch na London keem, hett he 1935 an’t Gate Theatre in *Victoria Regina* speelt. Vun 1937 an hett he mit de Old Vic Company verschedene Shakespeare-Stücken opföhrt, so as *[[Macbeth (Shakespeare)|Macbeth]]*, *[[A Midsummer Night’s Dream]]* un *[[Hamlet]]*. Bit 1987 hett he wieter in tallrieke Theaterprodukschonen mitspeelt. Dorbi güng he twüschen 1951 un 1952 noch eenmol an’n Broadway torüch, woneem he an de Siet vun Uta Hagen in George Bernard Shaw sien Drama *[[Saint Joan (Theaterstück)|Saint Joan]]* de Rull *Richard de Beauchamp, Earl of Warwick* speelt hett.

De Schauspeler hett 1937 dat eerste mol in en Speelfilm mitspeelt. Dorünner weern eenige bekannte Produkschonen as *Richard III*, *The Battle of the River Plate*, *The 39 Steps*, *The Cruel Sea* oder den Miss-Marple-Film *Murder Most Foul*. Bi de britischen Feernsehtokiekers weer Cruickshank vör allen dör sien Rull *Dr. Angus Cameron* in de Feernsehreeg *[[Dr. Finlay’s Casebook]]*, vun de twüschen 1962 un 1971 alltosamen 191 Folgen produzeert worrn sünd.

Cruickshank weer verheiraat un harr dree Kinder. To sien Ehren is in Milton Keynes, Buckinghamshire en Straat na em nöömt worrn.

## Filmografie (Utwahl)

## Broadway
* 1934: *Richard of Bordeaux*
* 1951–1952: *[[Saint Joan (Theaterstück)|Saint Joan]]*

## Weblenken
* 

## Borns
Johann Thies

**Johann Thies** (* 5. Oktober 1898 in Bremen; † 12. November 1969 in Veern) weer en düütschen Pädagoog un Politiker von de CDU.

Thies is 1898 in Bremen boren. Na Volksschool, Präparandenanstalt un Seminar hett he toeerst as Schoolmeester an de Volksschool arbeidt. In’n Eersten Weltkrieg weer he Soldaat. 1929 hett he de Prüfung as Schoolmeester för de Middelschool maakt. Blangenbi hett he ok Böker över Pädagogik un över Geopolitik schreven. Na de Machtergreifung von de Natschonalsozialisten hett he 1933 sien Arbeid as Schoolmeester in Hemelingen verloren un weer denn in de fre’e Weertschop. Op Inladung von de Regeren von Jugoslawien hett he 1937 en geopolietsche Studienreis maakt. 1939 is he nootdeenstverplicht worrn un weer mit dat Leid över dat Ernährungs- un Weertschopsamt in Veern beopdragt. Thies weer siet 1949 Schoolraad in’n Landkreis Rodenborg un 1956 Bundsvörsitter von’n Düütschen Lehrerbund.

Thies is 1952 Raadsherr in de Stadt Veern worrn un weer in’n Kreisdag von’n Kreis Veern. In’n Düütschen Bundsdag weer he von 30. Mai 1956 bet 1957. He is in’n Bundsdag rinkamen, nadem de Afornte Wilhelm Naegel doodbleven weer.

Thies weer 1945/1946 un wedder von 1961 bet 1964 Börgermeester von de Stadt Veern. En Tied weer he ok Landraad von’n Kreis Veern. Von November 1945 bet 1948 weer he Präsident von’n Regerungsbezirk Stood. In’n Januar 1948 is Thies denn vörhollen worrn, dat he in siene Ämter ole Natschonalsozialisten vörtagen un Antifaschisten to’n Nadeel behannelt hett. He is beurlaubt worrn un Werner Pollack hett dat Amt as Regerungspräsident övernahmen. Thies is later in’t Johr 1948 rehabiliteert worrn, hett dat Amt aver nich trüggkregen.

Thies hett an’n 28. Juni 1924 Margaretha Engel Ropers (26. Juni 1899-2. Juli 1972) freet. He liggt in Veern begraven.
Johannes zum Felde

**Johannes zum Felde** (* 3. April 1920) is en düütschen Verwaltungsbeamten.

Zum Felde is an’n 1. April 1955 as Nafolger von Albert Beneke Böverkreisdirekter von’n Landkreis Bremervöör worrn. Dat is he bet 31. Juli 1977 bleven, as de Landkreis Bremervöör Deel von’n Landkreis Rodenborg worrn is. Von dissen Kreis weer he denn von’n 1. August 1977 bet 1985 ok Böverkreisdirekter. Gerhard Blume hett denn dat Amt övernahmen.

1963 is he Maat von’n Vörstand von de Noordwestdüütsche Krankenhuussellschop worrn un an’n 8. Dezember 1977 Präsident von de Düütsche Krankenhuussellschop.
Hans Grashoff

**Hans Hinrich Hermann Carl Grashoff** (* 30. August 1862 in Meppen; † 10. Februar 1938 in Hannover) weer en düütschen Verwaltungsjurist.

Grashoff is 1862 as Söhn von’n Pastoor Georg Grashoff in Meppen boren. He hett Juristeree an de Universität Göttingen studeert. Dor is he in’t Wintersemester 1880/1881 Maat von de *[[Burschenschaft]] Alemannia* worrn. Na dat Examen is he 1890 Regerungsassesser in’n prüüßschen Verwaltungsdeenst worrn un 1898 Landraad in’n Kreis Schwetz. Siet 1904 weer he Oberregerungsraad bi de Prüüßsche Ansiedlungskommission un siet 1908 Viezregerungspräsident in’n Regerungsbezirk Hannover. Grashoff weer denn von Juni 1911 bet April 1922 Regerungspräsident von’n Regerungsbezirk Stood.

Grashoff weer mit Anna Gaedecke verheiraadt, de twete Dochter von Heinrich Konrad Gaedecke (1843–1912), Bankier un Industriellen un Ludowica borene Braunschweig (1850–1918).

## Warken
* *Ehre, Freiheit, Vaterland*, Vortrag, 1884
* *Ansprache an die Gemeindevorsteher-Mitglieder der Kreiskommissionen.* 1918
* *Die Jugendpflege im Regierungsbezirk Stade.* 1919
* *Denkschrift über die Volkshochschule im Regierungs-Bezirk Stade.* Verlag A. Pockwitz Nachf. Karl Krause, 1919

## Literatur

* Helge Dvorak: *Biographisches Lexikon der Deutschen Burschenschaft.* Band I Politiker, Teilband 2: F–H. Heidelberg 1999, S. 171.
* Henning Müller: *Hans Grashoff*. In: Jan Lokers, Heike Schlichting (Hrsg.): *Lebensläufe zwischen Elbe und Weser. Ein biographisches Lexikon*, Bd. II, Landschaftsverband der Ehemaligen Herzogtümer Bremen und Verden, Stade 2010, ISBN 978-3-931879-46-4, S. 117-121

## Footnoten
Gerhard Blume

**Gerhard Blume**(* 30. Januar 1935) is en düütschen Verwaltungsbeamten.

He hett 1964 bi’n Regerungsbezirk Lümborg anfungen to arbeiden. He hett later in dat Kommunalafdeel von dat neddersassische Binnenministerium in Hannover arbeidt un is denn 1970 von’n Kreisdag von’n Landkreis Bremervöör as Kreisdirekter wählt worrn. He weer ok 15 Johr lang Vörsitter von’n Verwaltungsraad von de Kreisspoorkass Bremervöör un Maat in’n Verbandsvörstand von’n Neddersassischen Spoorkassen- un Giroverband.

Blume is 1985 as Nafolger von Johannes zum Felde Böverkreisdirekter von’n Landkreis Rodenborg worrn. He is an’n 31. Januar 2000 in Rohstand gahn un Hans-Harald Fitschen hett dat Amt övernahmen.
Hinrich Brunckhorst

**Hinrich Brunckhorst** (* 9. Juli 1903 in Badlsdörp; † 21. Oktober 1992 in Scheeßel) weer en düütschen Politiker von de DP.

Brunckhorst is 1903 as Söhn von en Buur in Badlsdörp boren. Na de Volksschool hett he bet 1925 op’n Hoff von sien Öllern arbeidt. 1925 hett he en Lehr as Stratensetter anfungen. Siet 1934 weer he mit en Groothannel för Stratenbomaterialien sülvstännig. Von 1940 bet 1945 weer he Soldaat in’n Tweten Weltkrieg un keem in sowjetsche Kriegsfungenschop. Nadem he wegen Krankheit ut de Fungenschop freekamen is, hett he as Buur en egen Hoff hatt. Von 1946 af an weer Brunckhorst in’n Gemeenraad von Rodenborg un in’n Kreisdag von’n Landkreis Rodenborg. 1949 is he Landraad von’n Landkreis Rodenborg worrn. Dat is he bet 1968 bleven, as Helmut Tietje dat Amt övernahmen hett.

Brunckhorst weer von’n 6. Mai 1959 bet 5. Mai 1963 (in de 4. Wahlperiood) as direkt wählten Afornten för den Wahlkreis Rodenborg Maat von’n Landdag von Neddersassen. Dor hett he bet to’n 29. März 1962 to de DP-Frakschoon tohöört un weer denn ahn Frakschoon.

Brunckhorst hett dat Bundsverdeenstkrüüz I. Klass kregen.
Armin von Lossow

**Balthasar Friedrich Ludwig Armin von Lossow** (* 11. Mai 1876 in Bremen; † 28. März 1945 in Berlin-Nikolassee) weer en düütschen Verwaltungsbeamten.

Von Lossow is 1876 in Bremen boren. He is 1912 as Nafolger von Hermann Wilhelm Adolf Adalbert von Jagow kommissarsch Landraad von’n Kreis Oosterborg worrn. 1913 hett he dat Amt kumplett övernahmen un is dat bet 1920 bleven. Em aflööst hett Konrad Zorn.

Von Lossow is in’n Dezember 1920 as Nafolger von Heinrich von Müller kommissarsch Landraad von’n Kreis Rodenborg worrn. 1921 hett he dat Amt kumplett övernahmen un is dat bet Oktober 1939 bleven. Sien Nafolger weer Ernst Drewes. He is 1937 Maat von de NSDAP worrn.

He weer verheiraadt mit Friederike Viktoria Mathilde, Freiin von Lyncker (* 5. Juni 1885). De beiden harrn twee Kinner, Joachim Maximilian Gustav von Lossow (* 4. September 1919) un Brigitte Charlotte Luise Irmgard Helene von Lossow (* 4. März 1921).
Theodor Lueder

**Friedrich Ludwig Theodor Lueder** (* 10. Oktober 1820 in Hameln; † 10. April 1887 in Rodenborg) weer en düütschen Verwaltungsbeamten.

Lueder is 1820 as Söhn von  Friederike Dorothee Amalia, borene Herforth, un den Garnisonsprediger Johann Wilhelm Lueder (22. Mai 1777–22. Dezember 1835) in Hameln boren. He weer von’n 9. Oktober 1835 bet 7. September 1838 op de Kloosterschool Ilfeld. 1846 weer he Auditer in Hameln. He weer Amtsassesser bi dat Amt Dransfeld un is dor 1852 Amtmann worrn. 1857 is he as Amtmann in dat Amt Celle wesselt un weer von 1865 bet 1868 Amtmann in dat Amt Neehuus.

Nadem Prüßen 1867 dat Königriek Hannover annekteert hett, is Lueder 1868 as Amtshauptmann in dat Amt Zeven versett worrn. 1877 is he von Zeven ut as Amtshauptmann in dat Amt Rodenborg versett worrn un weer toglieks Kreishauptmann von’n Kreis Rodenborg. To’n 1. April 1885 sünd de Ämter oplööst worrn. He weer denn bet 1887 Landraad von’n nee billten Kreis Rodenborg. Sien Nafolger weer Franz Heidmann.

Lueder weer verheiraadt mit Therese Auguste Elisabeth Beckhaus.

## Footnoten
Ernst Drewes

**Ernst Drewes** (* 21. März 1903 in Kumbarg; † 28. April 1991 in Mascheroe) weer en düütschen Verwaltungsbeamten.

Drewes is 1903 as Söhn von’n Pastoor Wilhelm Ernst Drewes in Kumbarg boren. He hett toeerst Privaatünnerricht tohuus kregen un is von 1918 bet 1920 op dat Martino-Katharineum in Bruunswiek gahn. He hett toeerst Theologie studeert, denn aver Juristeree an de Universitäten Erlangen, Göttingen un München. An’n 8. Februar 1926 füng he as Gerichtsreferendar bi dat Amtsgericht Hannover an.

Twüschen 1926 un 1935 weer he Regerungsassesser bi de Landraadsämter Genthin, Flatow un Nauen un bi dat Binnenministerium in Berlin. Toletzt weer he Regerungsassesser bi de Regerung in Merseburg.
He is in’n Mai 1935 as Nafolger von Ernst Dreykluft vertredungswies Landraad von’n Mansfeller Seekreis worrn, in’n März 1936 richtigen Landraad worrn un dat bet 1939 bleven. Sien Nafolger weer Horst Hacker.
He is denn 1939 as Landkommissar in’n Kreis Rybnik kamen. De Kreis Rybnik weer jüt nee billt worrn, nadem dat Düütsche Riek in’n Tweten Weltkrieg Polen innahmen harr. Drewes is an’n 2. September 1939 vertredungswies Landraad von dissen Kreis worrn. An’n 30. Juni 1940 hett he dat Amt wedder afgeven un em hett Wilhelm Dübner aflööst. Drewes müss denn Deenst bi de Wehrmacht doon. He weer Leutnant.
He is 1940 as Nafolger von Armin von Lossow Landraad von’n Landkreis Rodenborg worrn. Dat weer aver en rein formale Saak, denn Drewes weer wieder bi de Wehrmacht. He schull to’n 1. Juni 1943 in’n Landkreis Gifhorn versett warrn, aver dor is denn doch nix von worrn un he is formal bet 1945 Landraad in Rodenborg bleven.

Drewes weer wieder Soldaat un keem in Kriegsfungenschop. Na de Fungenschop weer Drewes toeerst Hülpsarbeider op’t Land un hett denn in en Metallworenfabrik arbeidt. Later kunn he aver bi dat Regerungspräsidium Lümborg anfangen. An’n 1. April 1952 is he Oberregerungsraad worrn un twee Johr later Regerungsdirekter. He weer von’n 14. Oktober 1955 af an Regerungsviezpräsident von’n Verwaltungsbezirk Bruunswiek. Dor is he to’n 31. März 1968 in Rohstand gahn. 1968 hett he ok dat Bundsverdeenstkrüüz 1. Klass kregen.

Üm 1935 rüm hett Drewes Herta Forchmann freet. De beiden hebbt een Söhn (* 1941) un een Dochter (* 1949) hatt. He hett toletzt in Mascheroe leevt.
Hans-Cord Graf von Bothmer

**Hans-Cord Graf von Bothmer** (* 13. Dezember 1936 in Lauenbrüch; † 25. Mai 2021 ok dor) weer en düütschen Politiker von de CDU.

Von Bothmer is 1936 in Lauenbrüch boren un weer dor ok op de Volksschool. För een Johr hett he en Internat in Champüry in de Swiez besöcht. Sien Abitur hett he in Holtsminne maakt un denn Bedrievsweertschopslehr in Hamborg studeert. 1964 hett he in Lauenbrüch de Bueree von sien Öllern övernahmen. 1972 is he in de CDU ringahn.

He weer Maat von’n Opsichtsraad von’n Elektrizitätsverband Stood un Maat von Opsichtsraad von dat Överlandwark Noord-Hannover. Later is he Präsident von’n Verband von de Campingplatzhalters in Neddersassen worrn un Viez-Vörsitter von’n Kreislandvolkverband. Von Bothmer weer Vörstandsmaat von’n Frömmenverkehrsverband Lümbörger Heid un Maat von’n Verwaltungsraad von de Spoorkass Scheeßel.

1968 is he Raadsherr von de Gemeen Lauenbrüch worrn. Von 1971 bet 2001 weer he Raadsherr un von 1974 bet 1996 Börgermeester von de Samtgemeen Fintel. 1972 is he Afornten in’n Kreisdag von’n Landkreis Rodenborg worrn un weer von 1973 bet 1977 Vörsitter von de CDU-Frakschoon. Von 1977 bet 1992 weer he Landraad von’n Landkreis Rodenborg un von 1992 af an Viez-Landraad. 

Von Bothmer weer von’n 21. Juni 1990 bet 20. Juni 1994 (in de 12. Wahlperiood) as direkt wählt Afornten för den Wahlkreis Rodenborg Maat von’n Landdag von Neddersassen.
Friedrich von Mettenheimer

**Friedrich Leopold Gustav Viktor von Mettenheimer** (faken ok blots **von Mettenheim** nöömt; * 2. Oktober 1864 in Swerin; † 18. November 1932 in Eisleben) weer en düütschen Verwaltungsbeamten.

Von Mettenheimer is 1864 as Söhn von’n Dokter Carl Mettenheimer un Amalie Freiin Kolbe von Schreeb in Swerin boren. Sien Vader weer to de Tied de Dokter von Groothertog Friedrich Franz II. Friedrich von Mettenheimer weer op dat Fridericianum Swerin un hett later Juristeree studeert. He weer Regerungsassesser in Stood bevör he 1901 as Nafolger von Franz Heidmann kommissarsch Landraad von’n Kreis Rodenborg worrn is. 1902 hett he dat Amt kumplett övernahmen un is bet 1916 Landraad bleven. Denn hett he dat Amt an Heinrich von Müller afgeven un is as Nafolger von Karl von Wedel Landraad von’n Mansfeller Seekreis worrn. Dor is he bet 1926 bleven. In dat Johr is Wilhelm Fitzner sien Nafolger worrn un Mettenheimer is as Böverregerungsraad na Potsdam gahn. Dor weer he in’t Afdeel för Karken- un Schoolsaken. An’n 31. März 1930 is he in Rohstand gahn.

He hett an’n 20. Mai 1894 Olga von Bippen (* 5. Januar 1873; † 15. April 1961) freet. Siene Söhns weren Carl Friedrich von Mettenheimer (* 21. April 1901) un Heinrich Hermann Helmuth Philipp Gallus von Mettenheimer (* 27. Juli 1904).
Hans Helferich

**Hans Helferich** (* 13. Dezember 1891 in Griepswoold; † September 1945 in Posen) weer en düütschen Verwaltungsbeamten.

Helferich is 1891 as Söhn von en medizienschen Universitätslehrer in Griepswoold boren. He hett Juristeree studeert un is 1914 Referendar an en Kamergericht worrn. He müss 1914 denn as Soldaat Deenst in’n Eersten Weltkrieg doon. 1918 is he Gerichtassesser worrn un hett 1920 sien Dokter maakt. Von 1920 af an hett he in dat Finanzministerium von Prüßen arbeidt un is 1923 Finanzraad worrn.
He is 1925 as Nafolger von Felix Rötger kommissarsch Landraad von’n Kreis Horborg worrn. In’n Februar 1926 is he denn richtigen Landraad worrn un dat bet 1929 bleven. Sien Nafolger weer Hans von Hoffmann.

1929 is he Verbandsdirekter von’n Danziger Raiffeisenverband un Direkter von de Landwirtschaftliche Bank in Danzig worrn. 1932 kreeg he den Posten as Oberregerungsraad bi de Bo- un Finanzdirekschoon Berlin un hett denn in dat Rieksarbeidsministerium un in dat Rieksministerium för Eten un Bueree arbeidt.

He weer von 1932 af an Präsident von de Prüüßsche Zentralgenossenschaftskass in Berlin, ut de an’n 21. Oktober 1932 de Düütsche Zentralgenossenschaftskass worrn is. He weer bet 1945 Präsident von de Düütsche Zentralgenossenschaftskass. As an’t Enn von’n Tweten Weltkrieg de Russen Berlin innahmen hebbt, hebbt se Helferich fastnahmen un in en Lager na Posen bröcht. Helferich is dor in’n September 1945 na en Bloodvergiftung doodbleven.

He weer nich verheiraadt.
Bernhard von Goeschen

**Bernhard von Goeschen** (* 4. März 1833 in Celle; † 13. April 1923 in Wolfspoint) weer en düütschen Verwaltungsbeamten.

Goeschen is 1833 in Celle as Söhn von’n Pastoor Adolf Goeschen boren. He weer von’n 1. Mai 1848 bet 10. September 1852 op de Kloosterschool Ilfeld un hett an de Universitäten Halle un Berlin Juristeree studeert. 1853 is he Maat von dat Corps Palaiomarchia Halle worrn un 1854 von dat Corps Vandalia Berlin. Na dat Studium güng he in’n hannöverschen Staatsdeenst. He weer Auditer in Horborg, Assesser in Läernstäine un Posen un Regerungsraad in Aken.

He is 1878 kommissarsch Amtmann von dat Amt Heien un Kreishauptmann von’n Kreis Heien worrn un hett dat Amt 1879 denn ganz övernahmen. Dat is he bet 1884 bleven. In dat Johr hett he Ernst von der Osten as Amtmann von dat Amt Horborg un Kreishauptmann von’n Kreis Horborg aflööst. Dat is he bleven, bet an’n 1. April 1885 de Ämter un Stüürkreise in de Provinz Hannover oplööst worrn sünd. An den Dag is he de eerste Landraad von’n ne’en Kreis Horborg worrn un is dat bet 1909 bleven. Sien Nafolger weer Felix Rötger.

Von Goeschen un sien Fro sünd in sien Rohstand in’t Allgäu trocken un later na ehren Söhn na Wolfspoint in Oberbayern.

Von Goeschen hett Clara Strube († 15. April 1923) ut Horborg freet. De beiden hebbt een Söhn hatt.

Dat Adelsprädikat *von* hett he an’n 1. Januar 1900 tokennt kregen. De noorden Deel von’n Rotenhüser Damm in Willemsborg hett fröher na em Goeschenstraat heten. Vondaag gifft dat noch en Goeschenstraat in Horborg.

## Footnoten
Curt Miehe

**Curt Miehe** (* 17. August 1903 in Dessau; † 6. Juli 1965 in Hannover) weer en düütschen Jurist un Politiker von de SPD.

Miehe is 1903 as Söhn von en Postbeamten in Dessau boren. Na de Oberrealschool in Dessau hett he Juristeree an de Universitäten in Leipzig un Berlin studeert. He hett 1926 dat eerste, 1930 dat twete juristische Staatsexamen un 1927 in Leipzig sien Dokter maakt. He weer denn Avkaat un Notar in Dessau.

1941 is Miehe in de NSDAP ringahn. He weer vörher al von 1936 af an Maat von dat NSKK un dor siet 1940 Rottenföhrer.

Miehe güng 1951 ut polietsche Grünn na Westdüütschland un hett denn in Neddersassen leevt. He weer Verwaltungsjurist in Bruunswiek. 1952 is he Verwaltungsgerichtsraad worrn, 1953 Verwaltungsgerichtsdirekter un weer von 1954 bet 1956 Ministerialraad un Ministerialdirigent in de Neddersassische Staatskanzlei. Von 1956 bet 1958 weer he Präsident von dat Bruunswieker Verwaltungsgericht.

Miehe weer 1958/1959 kommissarschen Regerungspräsident in’n Regerungsbezirk Stood. He güng 1959 in de SPD rin un weer von 1959 bet 1964 as Staatssekretär Baas von de Neddersassische Staatskanzlei. Von’n 24. Juni 1964 bet to sien Dood weer he Minister för Bundsangelegenheiten, Verdrevene un Flüchtlinge in de Landsregeren von Ministerpräsident Georg Diederichs. Em in’t Amt nafolgt is Maria Meyer-Sevenich.

## Warken

* *Die Rechtsstellung der Notstandsarbeiter unter Berücksichtigung der Neuerungen des Gesetzes vom 16. Juli 1927 über Arbeitsvermittlung und Arbeitslosenversicherung*, Kohlhammer, Stuttgart 1927

## Footnoten
Felix Rötger

**Felix Rötger** (* 1861 in Wittenberg; † 11. Dezember 1924 in Horborg) weer en düütschen Verwaltungsbeamten.

Rötger is 1861 as Söhn von Max Rötger, later Präsident von de Prüüßsche Staatsbank, in Wittenberg boren. Sien Broder weer Max Rötger. He hett Juristeree studeert. He hett an’n 27. Oktober 1890 dat twete Staatsexamen kregen un weer denn as Regerungsassesser bi dat Landraadsamt von’n Kreis Königsbarg. Von dor is he 1891 an dat Polizeipräsidium in Berlin versett worrn.

He is 1902 as Nafolger von Carl Freiherr von Wangenheim Landraad von’n Kreis Deefholt worrn un dor bet 1909 bleven. Sien Nafolger weer William Louis Eduard Quassowski.

Rötger is denn 1909 as Nafolger von Bernhard von Goeschen Landraad von’n Kreis Horborg worrn. He is dat bet to sien Dood 1924 bleven. Sien Nafolger weer Hans Helferich.
Hans von Hoffmann

**Karl Hans von Hoffmann** (* 28. Juli 1876 in Berlin; † 25. Juni 1945 in Potsdam) weer en düütschen Verwaltungsbeamten.

Von Hoffmann is 1876 in Berlin boren un hett Juristeree studeert. He is 1898 Gerichtsreferendar worrn, 1900 Regerungsreferendar un 1903 Regerungsassesser bi dat Landraadsamt von’n Landkreis Oppeln.

Bet 1910 weer he as Regerungsassesser bi de Regerung in Breslau. An’n 4. April 1910 is he denn kommissarsch Landraad von’n Kreis Bunzlau worrn. An’n 10. November 1910 is he richtigen Landraad worrn un dat bet 1929 bleven.

In’n April 1929 is he as Nafolger von Hans Helferich kommissarsch Landraad von’n Kreis Horborg worrn. In’n Juli 1929 is he denn richtigen Landraad worrn un dat bet April 1931 bleven. Denn is he in den einstweiligen Rohstand versett worrn.Sien Nafolger weer Heinrich Graf von Bernstorff. He weer denn aver noch wedder as Oberregerungsraad bi de Regerung in Potsdam.

He hett an’n 8. Oktober 1910 in Meideborg Amelie Wolff (* 20. März 1881; † 30. Januar 1955) freet. Jemehr Söhn weer Traugott Siegmar Hugo Olivier von Hoffmann (* 1. November 1917).
Bodo Voigts

**Bodo Voigts** (* 9. August 1844 in Lüchow; † 29. Januar 1920 in Berlin) weer en düütschen Jurist.

Voigts is 1844 in Lüchow boren. He hett Juristeree an de Universität Göttingen studeert un weer dor Maat von dat Corps Bremensia. He güng denn in’n Justizdeenst un is 1867 Auditer in’n Bezirk Celle worrn, 1871 Gerichtsassesser bi dat Bövergericht Celle un 1873 Amtsrichter bi dat Amtsgericht Hagen. Noch in dat sülve Johr is he Amtsrichter bi dat Amtsgericht Freeborg worrn un dor bet 1881 bleven. He weer von 1881 bet 1885 Amtshauptmann von dat Amt Freeborg un gliektiedig Kreishauptmann in’n Stoder Maschkreis. Nadem dat Amt un de Stoder Maschkreis to’n 1. April 1885 oplööst worrn sünd, weer he bet 1889 de eerste Landraad von’n ne’en Kreis Keden. As Landraad aflööst hett em Alexander Rahm. 1889 is Voigts Verwaltungsgerichtsdirekter in Minnen worrn un 1891 Oberverwaltungsgerichtsraad in Berlin. 1894 kreeg he dat Amt as Präsident von dat Landskonsistorium Hannover un weer von 1900 af an ok Direkter von dat Konsistorium Hannover. 1903 is Voigts Präsident von’n Evangeelschen Oberkarkenraad in Berlin worrn. He harr dit Amt bet 1919. 1904 hett he den Rang von en Würklichen Gehemen Raad kregen. Von 1916 bet 1918 weer Voigts Maat von dat Prüßsche Herrenhuus.

## Literatur
* 
* ''Die Protokolle des Rates der Evangelischen Kirche in Deutschland'', Band 6: 1952. Bearbeitet von Dagmar Pöpping und Anke Silomon, unter Mitarbeit von Karl-Heinz Fix, Göttingen: Vandenhoeck & Ruprecht, 2008, S. 500.
* Wolfram Weisse: ''Praktisches Christentum und Reich Gottes. Die ökumenische Bewegung Life and Work 1919–1937''. Göttingen: Vandenhoeck & Ruprecht, 1991, S. 639.
Rankine-Skala

De **Rankine-Skala** is en Temperaturskala, de jüst so as de Kelvin-Skala bi’n afsluten Nullpunkt vun de Temepratur ehrn Weert 0 hett. Se bruukt aver, in’n Gegensatz dorto, den Skalenafstand as de Fahrenheit-Skala. Nöömt is de Temperaturskala na den schottischen Ingenieur un Physiker William John Macquorn Rankine, de ehr 1859 vörslahn hett (Kiek ok bi Rankine-HUgoniot-Glieken). Anwennt warrt se vör allen in anglophone Länner.

De Afstand vun een **Grad Rankine** (dat Eenheitenteken is °Ra oder kort ok °R) is dormit de glieke as as bi de Grad na Fahrenheit (°F), blots dat de Oorsprung 0&nbsp;°Ra bi -459,57&nbsp;°F liggt. De Rankine-Skala höört nich to de SI-Eenheiten. 

## Ümreken
Ernst Kirstein

**Ernst Kirstein** (* 1879; †) weer en düütschen Verwaltungsbeamten.

Kirstein is 1879 boren un hett Juristeree studeert. He is 1905 Gerichtsassesser worrn un weer 1903 Amtsrichter bi dat Amtsgericht Forbach, 1916 Amtsrichter bi dat Amtsgericht Metz un is 1918 Landrichter worrn. Von 1916 bet 1918 weer he Soldaat in’n Eersten Weltkrieg. 1919 hett he bi dat Bezirksamt Heidelbarg anfungen un weer denn bi dat Riekskommisariat för Ut- un Infohrbewilligung un dat Rieksverwertungsamt. 1920 weer he bi de Regerung in Oppeln un hett denn bet 1921 opdragswies dat Amt as Landraad von’n Kreis Keden övernahmen, nadem Victor Stegemann versett worrn is. 1920 hett he de Ernennung to’n Regerungsraad aflehnt, is denn aver 1921 doch Regerungsraad worrn un hett bi de Regerung in Auerk arbeidt. Dor is he bet 1924 bleven.
Leopold Rademacher

**Leopold Paul Theodor Rademacher** (* 5. Juli 1864 in Werl; † 7. April 1935 in Wiesbaden) weer en düütschen Verwaltungsbeamten.

Rademacher is 1864 as Söhn von Elise (borene von Velsen) un Wilhelm Rademacher in Werl boren. He hett 1883 an dat Gymnasium Saust sien Abitur maakt un denn von 1883 bet 1886 Juristeree an de Universitäten Freiburg un Bonn studeert. 1887 hett he dat eerste Staatsexamen maakt un weer denn Gerichtsreferendar in Hamm, Werl, Saust, Düörpm un Mönster. Nadem he 1889 Regerungsreferendar worrn is, weer he bi de Regerung in Arensperg. Na dat twete Staatsexamen 1892 weer he Regerungsassesser bi dat Landraadsamt von’n Kreis Siegen un bi de Regerung in Koblenz. He is 1916 Gehemen Regerungsraad worrn.

He is 1900 as Nafolger von Max Duderstadt kommissarsch Landraad von’n Landkreis Westerburg worrn un 1901 denn richtigen Landraad. Sien Nafolger weer 1910 Karl Abicht. Von 1905 bet 1910 weer he ok Afornten in’n Provinziallanddag von de Provinz Hessen-Nassau. 1910 hett he de Rode Krüüzmedallje III. Klass kregen.

1910 is he as Nafolger von Albert Dyes Landraad von’n Kreis Geestmünn worrn un dat bet 1929 bleven. Sien Nafolger weer Walter zur Nieden. Von 1921 bet 1929 weer he ok staatlichen Polizeidirekter in Wersermünn. An’n 30. September 1929 is he in Rohstand gahn.

Rademacher hett an’n 14. April 1886 Wilhelmine Schleifenbaum freet.
Theodor Pieschel (Landraad)

**Friedrich Julius Georg Theodor Pieschel** (* 13. Juli 1877 in Eckartsberga; † 1960 in Minden) weer en düütschen Verwaltungsbeamten.

Pieschel is 1877 as Söhn von’n Politiker Theodor Pieschel un von Elisabeth Pieschel (borene Scheidt) in Eckartsberga boren. He hett Juristeree studeert un is 1906 Regerungsreferendar worrn. 1909 is he Regerungsassesser worrn un weer bi de Landraadsämter in de Kreise Wittmund, Oosterborg un Mühlhausen. 1916 is he Regerungsraad worrn un hett 1917 bi dat Landraadsamt von’n Kreis Herzberg arbeidt.

He is 1918 as Nafolger von Eduard Rudolf Johann Geiger Landraad in’n Kreis Leh worrn un dat bet 1932 bleven. 1932 is de Kreis Leh oplööst worrn.

To’n 1. Oktober 1932 is he kommissarsch Landraad von’n Kreis Neuhaldensleben worrn. In’n Dezember 1932 is he richtigen Landraad worrn, is dat aver blots bet to’n 15. Juli 1933 bleven. He is denn in einstweiligen Rohstand versett worrn.

He weer Maat von’n Provinziallanddag Hannover.

He hett an’n 3. März 1913 in Berlin Ida Josefine Elise Hoesch (* 27. März 1893) freet. De beiden hebbt tohoop den Söhn Kraft Friedrich Pieschel (* 1919) hatt.
Theodor Pieschel

**Theodor Pieschel** is de Naam von

* Theodor Pieschel (1847–1899), düütschen Politiker,
* Theodor Pieschel (1877–1960), düütschen Verwaltungsbeamten.
Pieschel

**Pieschel** is de Familiennaam von

* Arthur von Pieschel († 1924), düütschen Verwaltungsbeamten un Goodsbesitter,
* Friedrich Georg Pieschel (1819–1886), düütschen Politiker,
.
Jürgen Prieß

**Jürgen Heinrich Theodor Prieß** (* 30. Januar 1929 in Swerin; † 12. Februar 2016 in Bremerhoben) weer en düütschen Verwaltungsbeamten.

Prieß is 1929 as Söhn von Otto Prieß in Swerin boren. He güng vör’n Tweten Weltkrieg in Stettin un Güstrow na School. Na’n Krieg keem he na Oterndörp. Dor is sien Vader 1946 Stadtdirekter worrn. Prieß hett sien Abitur an dat Athenaeum in Stood maakt. He hett denn in Stood en Banklehr bi de Volksbank Stood maakt un Rechts- un Staatswetenschoppen an de Universitäten Hamborg un Freiburg studeert. He weer Referendar in Winsen, Kiel, Stood, Basbeek, Bremerhoben, Speyer un Celle un hett 1958 sien Grote Staatsprüfung in Hannover maakt. He hett denn in de Verwaltung bi’n Regerungspräsident in Stood, dat Binnenministerium von Neddersassen un bi’n Verwaltungsbezirk Bruunswiek arbeidt. As Kreisoberrat is he an’n 1. Januar 1966 bi’n Landkreis Wersermünn Vertreder von Böverkreisdirekter Ernst Klemeyer worrn.

He is 1969 Böverkreisdirekter von’n Landkreis Wersermünn worrn un weer dat bet 1977, as de Landkreis Wersermünn oplööst un Deel von’n Landkreis Cuxhoben worrn is. Von’n Landkreis Cuxhoben weer he denn von 1977 bet to sien Rohstand 1992 ok Böverkreisdirekter. Sien Nafolger weer Johannes Höppner.

1995 hett he för sien kulturpolietsche Verdeensten den Hermann-Allmers-Pries kregen. Ok den Ehrenring von’n Landkreis Cuxhoben driggt he un an’n 6. Januar 1992 hett he dat Grote Verdeenstkrüüz von dat Land Neddersassen kregen.

He weer verheiraadt mit Gisela Prieß (borene Hahn), de Tähndokter weer. De beiden harrn dree Kinner.
Johannes Höppner

**Johannes Höppner** (* 1945 in Rostock) is en düütschen Verwaltungsbeamten.

Höppner is 1945 in Rostock boren un hett denn lang en Internat in St. Peter Ording besöcht. Na dat Abitur hett he Juristeree an de Universität Göttingen studeert un hett sien eerst Staatsexamen bi’n Neddersassischen Justizminister in Hannover un 1976 dat twete Staatsexamen maakt. He is Amtsleiter bi de Stadt Bruunswiek ween un denn persönlichen Referent för den Viez-Ministerpräsident un Bevullmächtigten bi’n Bund, Wilfried Hasselmann. 1979 hett he sien Dokter maakt mit en Dokterarbeid över dat Thema *Die verfassungsrechtliche Zulässigkeit der Durchführung von völkerrechtlichen Verträgen mittels Verordnungsermächtigungen*. He is 1981 Vertreder von Böverkreisdirekter Jürgen H. Th. Prieß worrn. 1992 is he denn Böverkreisdirekter von’n Landkreis Cuxhoben worrn. He is dat bet to’n 31. Januar 2004 bleven. 2004 weer dat Enn von de Tweegleisigkeit un dat Amt von’n Böverkreisdirekter hett dat nich mehr geven. De Opgaven hett de Landraad övernahmen. Dat is 2004 Kai-Uwe Bielefeld worrn.

Höppner is ok Vörsitter von’n Cuxhobener Weertschopsraad. Bet 2003 weer he in’n Vörstand von’n Neddersassischen Spoorkassen- un Giroverband.

Höppner is verheiraadt mit siene Fro Ingrid. De beiden hebbt een Söhn. Nadem se 1981 na’n Landkreis Cuxhoben kamen sünd, hebbt se toeerst in Oterndörp leevt, nu leevt se in Holt-Spangen.

## Warken

* *Die verfassungsrechtliche Zulässigkeit der Durchführung von völkerrechtlichen Verträgen mittels Verordnungsermächtigungen.* 1979
Ludwig Arps

**Ludwig Arps** (* 1907 in Padingbüddel; † 1974 in Gräfelfing) weer en düütschen Versekerungshistoriker.

Arps is 1907 in Padingbüttel boren. 1941 is he Weertschopsredaktör bi de *[[Frankfurter Zeitung]]* worrn. Na’n Tweten Weltkrieg weer he en Tied lang Redaktör bi de *[[Deutsche Zeitung und Wirtschaftszeitung]]*.

He is an’n 21. Juni 1945 von de Briten as Landraad von’n Landkreis Wersermünn insett worrn un dat bet 1946 bleven. An’n 7. Februar 1946 hett de Kreisdag em as Böverkreisdirekter wählt. Dat Amt hett he bet 1951 behollen. 1953 hett Arps en Lehropdrag för Verdragsversekerung in de Volksweertschop an de Universität München kregen.

## Warken

* *Individuelle Vorsorge ist besser : Gefahren einer schematischen Altersversorgung für die freien Berufe*. Becker & Wrietzner, Düsseldorf, 1955
* *Das Versicherungssparen*. Knapp Verlag, Frankfurt am Main, 1964
* *Auf sicheren Pfeilern : Dt. Versicherungswirtschaft vor 1914*. Vandenhoeck & Ruprecht, Göttingen, 1965
* *Deutsche Versicherungsunternehmer*. Verlag Versicherungswirtschaft, Karlsruhe, 1968
Albert Dyes

**Albert Dyes** (* 1. Februar 1857; † 1938) weer en düütschen Verwaltungsbeamten.

Dyes is 1857 boren un hett an de Universität Heidelberg Juristeree studeert. He is 1879 Liddmaat von dat Corps Guestphalia Heidelberg worrn. He hett en Dokter maakt un is na dat Studium in’n prüüßschen Staatsdeenst gahn. He weer von 1887 bet 1888 Regerungsreferendar bi’n Regerungbezirk Hilmssen. 1888 is he Regerungsassesser worrn. He weer bet 1891 bi’n Regerungbezirk Sleswig.

He is in’n März 1891 as Nafolger von Georg Friedrich Ludwig Brandt toeerst kommissarsch, later richtig, Landraad von’n Kreis Geestmünn worrn un dat bet 1910 bleven. Sien Nafolger weer Leopold Rademacher.

Na siene Tied as Landraad weer he Oberpräsidialraad bi de Provinz Hessen-Nassau in Kassel. Toletzt weer he dor Viezpräsident. In’n Eersten Weltkrieg hett Dyes sien Villa an’n Wienbarg in Kassel Verwunnte to Verfügung stellt. 1923 is he in Rohstand gahn. He hett bet to sien Dood in Harleshausen wahnt.

He hett an’n 11. April 1890 in Erfurt Hedwig Adelheit Luise Anna Marie von Müffling (* 29. Januar 1870; † 1945) freet. Se hebbt de Dochter Maria Agnes Charlotte Dyes (* 18. April 1891) hatt.

## Footnoten
Grundschool Basbeek

De **Grundschool Basbeek** is en Grundschool in Basbeek in’n Landkreis Cuxhoben. Dreger is de Samtgemeen Hemmoor. De School liggt in de Ackerstraat, dicht bi de Bundsstraat 73. De School harr in dat Schooljohr 2013/2014 227 Schölers in ölven Klassen. De School hett ok en Schoolkinnergoorn mit een Klass.

## Historie

De eerste School in Basbeek, von de wi weet, weer in dat 18. Johrhunnert in dat Kösterhuus an de Ackerstraat. De Schoolstuuv weer so bi 47 m² groot un weer för 80 bet 90 Schölers utleggt. 1833 weren dat denn aver al so bi 160 bet 170 Schölers in Basbeek. Aver eerst later is dor en twete Schoolstuuv anboot un en tweten Schoolmeester instellt worrn. 1873 weren dat al mehr as 200 Schölers.

1908 hett de Gemeen de ole Poststatschoon köfft. Dat hüdige Schoolhuus is dor 1909 boot worrn. Dör Verdrevene is de Schölertall 1949 op 478 stegen. De Schölers hebbt in disse Tied Schichtünnerricht kregen. 1951 is denn en neet Schoolhuus op dat Gelänn boot worrn. 1964 is de Turnhall tokamen un 1967 de Sportplatz. Von 1975 af an is dat denn en reine Grundschool ween. 1997 hett dat ole Schoolgebüüd een Stockwark tokregen un 2003 is dat en Verlässliche Grundschool worrn.

## Schoolbaas

* -31. Juli 2014: Heinz Schlegel

## Footnoten



## Weblenken

* Websteed von de School (hoochdüütsch)
Ayacucho

**Ayacucho** betekent

* Departamento Ayacucho, Departamento in de Provinz San Luis, Argentinien,
* Partido Ayacucho, Partido in de Provinz Buenos Aires, Argentinien,
* Ayacucho, Stadt in de Provinz Buenos Aires, Argentinien,
* Villa Ayacucho, Oort in de Provinz Buenos Aires, Argentinien,
* Municipio Ayacucho, olen Naam von de Municipio Porongo, Landkreis in’t Departamento Santa Cruz, Bolivien,
* Kanton Ayacucho, Kanton in’t Departamento Santa Cruz, Bolivien,
* Ayacucho, Stadt in Kolumbien,
* Ayacucho, Region in’n Süden von Peru,
* Ayacucho, Höövdstadt von de Region Ayacucho, Peru,
* Puerto Ayacucho, Höövdstadt von’n Bundsstaat Amazonas, Venezuela,
* Parroquia Ayacucho, Gemeen in’n Kanton Guayaquil, Guayas, Ecuador.
Roger-Yves Bost

**Roger-Yves Bost** (* 21. Oktober 1965 in Boulogne-Billancourt, Île-de-France) is en franzöösch Springrieder.

In’ September 2013 befunn he sück up Rang söss vun de Springrieder-Weltranglist. Intüschen (Juni 2014) is he wat afrutscht un steiht nu up Platz 17.

## Karriere
Sien gröttsten Eenzelspood fier Bost 2013, as he mit *Myrtille Paulois* in Herning (Däänmark) Europameester wurr. Tovör weer he all för Frankriek spoodriek bi internatschonalen Championaten: Bi de Weltiederspelen 1990 in Stockholm wunn he mit de Mannschap de Goldmedaille, veer Johr later in Den Haag un 1998 in Rom jeweils de Sülvermedaille. 1996 belegg he mit de franzöösche Equipe den veerten Platz bi de Olympisch Spelen in Atlanta.

Franzöösch Meester in’t Springrieden is he in de Johren 1988 un 1997 wurrn. 

Roger-Yves Bost is bekannt dör sien eegenwilligen Stil bi dat Rieden un Överwinnen vun de Hindernisse. He is verheiraadt un hett twee Kinner. 

## Weblenken

* Internetsiet vun de Ecurie Bost
* Roger-Yves Bost up Riders Tour
* Roger-Yves Bost in de Datenbank vun Sportsreference.com

## Enkeld Nahwiesen
Dora Boothby

**Penelope Dora Harvey Boothby** (* 2. August 1881 in Finchley, Middlesex, England; † 22. Februar 1970 in Hammersmith, London, verheiraadt **Dora Geen**) weer en britsche Badminton- un Tennisspelerin.

## Loopbahn un Leven
1908 nehm se an den Tenniswettbewarf bi de Olympisch Spelen in London deel un truck wegen de Utlosung kamplos in dat Rasen-Eenzelfinale in. Dor verlor se aber gegen de latere Olympiasiegerin Dorothea Douglass-Chambers.

1909 kunn se in dat Finale vun den *All-Comers*-Wettbewarf vun de Wimbledon Championships Agnes Morton besiegen. Wiel de Winnerin vun dat Vörjohr, Charlotte Cooper, nich to de Titelverteedigen antreden weer, wurr Boothby de Titel tospraken. In’t Düppel weer se 1913 spoodriek.

In’ Badminton wunn se 1909 de All England in’ Mixed mit Albert Davis Prebble. 1914 hett se Arthur C. Geen heiraadt.

## Titel
### Eenzel

### Düppel

## Borns un Weblenken

* Tingay, L.: *One Hundred Years of Wimbledon.* Guinness World Records Ltd, London 1977, ISBN 978-0900424717, S. 208
* All England Champions 1899-2007
Leh

**Leh** betekent

* Leh, Stadtdeel von de Stadt Bremerhoben, Bremen,
* Leh, Stadt in’n Bundsstaat Jammu un Kaschmir, Indien,
* Leh, Gemeen in’n Kreis Dithmarschen, Sleswig-Holsteen,
* Leh, Deel von Blangenmoor-Leh, Gemeen Bruunsbüttel, Kreis Dithmarschen, Sleswig-Holsteen,
* Léh, Gemeen in Ungarn,
* Leh, Waterloop in Neddersassen, de in’n Haadler Kanaal flütt.

**Leh** is de Familiennaam von

* Almut Leh (* 1961), düütsche Historikerin,
* Dennis Leh (* 1946), US-amerikaanschen Politiker.

**LEH** is afkört för

* IATA-Cood för den Flegerhaven Le Havre,
* ISO-639-3-Cood för de Spraak Lenje.

Kiek ok bi: Lehe, Lee.
Lehe

**Lehe** betekent

* Lehe, Gemeen in’n Landkreis Eemsland, Neddersassen,
* Horn-Lehe, Stadtdeel von Bremen,
* Lehe, Oortsdeel von Bremen,
* Lehe, Oort in de Gemeen Wiefelstäe in’n Landkreis Ammerland, Neddersassen.

**Lehe** is de Familiennaam von

* Erich von Lehe (1894–1983), düütschen Archivar un Historiker.

Kiek ok bi: Leh.
Fred Gravenhorst

**Fred Gravenhorst** (* 21. Oktober 1896 in Hannober; † 7. Januar 1977 in Kiel) weer en düütsch Grafiker.

He wurr ünner anner bekannt dör de Gestalten vun de DDR-Breefmarkenserie mit dat Porträt vun den eersten Präsidenten vun de DDR, Wilhelm Pieck, bekannt. 

## Literatur
* Peter Fischer in: Aus dem Tagebuch von Dr. Rudolf Lang (3) in: philatelie, Utgaav 383, Mai 2009, Siet 25
Solemio Stood

Dat **Solemio Stood** is en Swemmbad in de Stadt Stood in’n Landkreis Stood. Dat liggt in’n Stadtdeel Kamp an’n Exerzeerplatz. Bedreven warrt dat von de Stadtwarken Stood.

De Naam is en Woordspeel ut Sool un dat bekannte Leed *[[’O sole mio]]*. Ünner Stood liggt en Reeg Soltlagersteden. Dat Solt is siet 1872 von de Stoder Salien as Sool ut de Eer haalt worrn. Dat Solemio hett en Reeg Beckens mit Soltwater.

Dat Bad hett ünner annern en 25-Meter-Becken, en 57 Meter lange Waterrutsch un en Sauna-Landschop.

Dat eerste Hallenbad an de Steed von dat Solemio blangen dat Stadion Camper Höhe von’n TuS Güldenstern Stood is 1972 boot worrn.

De Grundsteen för dat hüdige Solemio is in’n September 2000 leggt worrn un dat Richtfest weer an’n 26. Juni 2001. Tostännig weer Architekt Udo Janßen ut Twüschenahn. Dat Bad hett allens tohoop 19 Millionen Mark köst. Anfang Januar 2002 hett dat Bad denn ganz wedder apenmaakt.

An’n 31. März 2006 harr dat Bad denn den Millionsten Besöker.

## Weblenken

* Websteed von dat Swemmbad (hoochdüütsch)
Stoder Salien

De **Stoder Salien** weer en Salien bi Stood, de von 1873 bet 2003 Solt herstellt hett.

## Historie

De eersten Bohrungen för de Salien hett dat 1870 geven. 1872 is dat Ünnernehmen denn offiziell grünnt worrn. De eerste Standoort weer bi’n hüdigen Festplatz an de Horbörger Straat in Kamp (). 1873 sünd al 210 Scheep mit Solt ut Stood na Westafrika seilt. 1919 is Stood Seet von’n Exportverband von de düütschen Salinen worrn. In’n Februar 1945 hett de Salien dichtmaakt un hett 1946 de Produkschoon wedder anfungen. Von 1961 af an hett de Salien to de Noorddüütsche Salinen GmbH höört. De ne’e Salien in Bassenfleet an de Münn von’e Swing hett 1964 opmaakt un de ole Salien hett denn 1965 dichtmaakt. De dree Schosteens von de ole Salien sünd in’n Oktober 1973 sprengt worrn.

De ne’e Salien hett Warms von dat Kernkraftwark Stood bruukt un harr en Produkschoonsvolumen von 350.000 Tunnen Solt in’t Johr. In’n Juni 2003 hett de Besitter Akzo-Nobel de Salien dichtmaakt. De Salien harr toletzt 175 Lüüd in Lohn un Brood. Bet 2008 is de Salien afreten worrn.

## Literatur

* Hildegard von Marchtaler: *75 Jahre Stader Saline G.m.b.H.* 1948
Polylux

**Polylux** betekent

* Polylux, Daglichtprojektor ut de DDR,
* Polylux, en Feernsehmagazin von’n Rundfunk Berlin-Brannenborg, dat in de ARD lopen is.
Aquarella Buxthu

Dat **Aquarella Buxthu** is en Swemmbad in Buxthu in’n Landkreis Stood. Dat liggt an de Konopkastraat. Bedreven warrt dat von de Stadtwarken Buxthu.

Dat Bad hett en 25 m x 12,50 Meter groot Sportbecken, en 12,5 x 7,5 Meter groot Kinnerbecken un en Sauna-Landschop.

Dat Swemmbad is 1972 boot worrn un hett an’n 17. November 1972 apenmaakt. An’n 8. Oktober 1975 weer denn de 500.000. Besöker dor. 2005 is dat Bad för 1,4 Millionen Euro ümboot worrn. In’n September 2005 hett dat wedder apenmakt. Dor hett dat denn den ne’en Naam Aquarella kregen. 2008 hebbt de Stadtwarken noch wedder 630.000 Euro in de Kabinen un de Sanitäranlagen investeert.

## Weblenken

* Websteed von dat Swemmbad (hoochdüütsch)
Horst von Windheim

**Hermann Theodor Horst von Windheim** (* 17. September 1886 in Naumborg; † 17. April 1935 in Saas Fée, Swiez) weer en düütschen Verwaltungsbeamten.

Von Windheim is 1886 as Söhn von Adele, borene Osman, un Johann Wilhelm Gebhard von Windheim in Naumborg boren. He stammt ut de Familie von Windheim. Nadem he Juristeree studeert harr, is he 1908 Gerichtsreferendar worrn, 1911 Regerungsreferendar un hett in’n Eersten Weltkrieg von 1915 af an as Regerungsassesser in Budapest bi dat Kriegsernährungsamt arbeidt. Na disse Tied hett he in Berlin un bet 1921 bi dat Landraadsamt von’n Landkreis Essen arbeidt. 1921 is von Windheim as Nafolger von Friedrich Ecker Landraad von’n Kreis Winsen worrn. Dat Amt harr he bet 1932, as de Kreis oplööst un mit’n Kreis Horborg to’n ne’en Kreis Horborg tohoopleggt worrn is. Dat Landraadsamt in’n ne’en Kreis hett denn Heinrich Graf von Bernsdörp övernahmen, de vörher in Horborg Landraad weer. Von Windheim güng denn na’n Kreis Garlä un weer dor von 1932 bet September 1933 kommissarsch Landraad as Nafolger von Oscar Böer, de doodbleven weer. Fritz Coester hett em in Garlä aflööst. Von 1933 bet 1935 weer he as Nafolger von Hellmuth Baumann, na en Tied, in de Philipp Harte dat Amt kommissarsch leidt harr, Landraad von’n Kreis Wanzlä in de prüüßsche Provinz Sassen. Von Windheim is an’n 17. April 1935 bi en Lawinenunglück in Saas Fée in de Walliser Alpen doodbleven. Sien Nafolger weer Landraad Steinmeyer.

He hett an’n 6. September 1913 in Kassel-Wilhelmshöhe Hildegard Karola Klementine Freiin von Berlepsch (9. Juni 1893-1. Januar 1975) freet.

## Footnoten
Erich von Flügge

**Maximilian Gustav Erich von Flügge** (* 16. September 1858 in Speck, Pommern; † 26. Oktober 1936 ok dor) weer en düütschen Verwaltungsbeamten.

Von Flügge is 1858 as Söhn von Wilhelm von Flügge (1825-1898) op dat Familiengood in Speck boren. Von Flügge hett Juristeree studeert un weer Riddmeester bi dat Landwehr-Peervolk.

Vör 1890 weer he in Düsseldörp.

He is 1890 as Nafolger von Ernst Schulze Landraad von’n Kreis Winsen worrn. Dat is he bet 1900 bleven. Sien Nafolger weer Friedrich Ecker.

He weer ok Vörstandsmaat von de pommersche Buereekamer. Von Flügge weer dree Maal bi Wahlen to dat prüüßsche Aforntenhuus för de Düütschkunservative Partei Kannedaat in’n Wahlkreis Lümborg 6 (Lümborg, Winsen). Bi de Wahl 1893 hett he 40,7&nbsp;% von de Stimmen kregen, bi de Wahl 1898 31,3&nbsp;% un bi de Wahl 1913 41,1&nbsp;%. Dormit kunn he sik bi keeneen von de Wahlen dörsetten. 1893 un 1898 hett Otto Friedrich Hagelberg den Wahlkreis wunnen un 1913 Friedrich Ecker.

He hett an’n 28. September 1886 in Heringsdörp Nelly Schlutow (1863-1953) freet. De öllste Söhn weer Albert Eduard Wilhelm von Flügge (* 8. August 1887).
Friedrich Ecker

**Friedrich ''Fritz'' Ecker** (* 1859 in Köln; † 14. Juni 1924 in Tegernsee) weer en düütschen Verwaltungsbeamten.

Ecker is 1859 in Köln boren un hett Juristeree studeert.

He weer von 1908 bet 1918 (in de 21. un 22. Wahlperiood) för den Wahlkreis Lümborg 6 natschonalliberalen Afornten in dat Prüüßsche Aforntenhuus.

He is 1900 as Nafolger von Erich von Flügge Landraad von’n Kreis Winsen worrn. Dat is he bet März 1921 bleven. Sien Nafolger weer Horst von Windheim.

He weer ok Viez-Vörsitter von’n Vereen Naturschutzpark un hett sik dor för insett, dat de Lümbörger Heid to en schuulten Park warrt.

Ecker hett Elly Jaeger freet.
Roman Andrejewitsch Sludnow

**Roman Andrejewitsch Sludnow** (russisch: Роман Андреевич Слуднов, wetenschaplich. Transliteratschon *Roman Andreevič Sludnov*; * 24. Februar 1980 in Omsk) is en russisch Swemmsportler.

Bi de Olympisch Spelen 2000 in Sydney wunn he de Bronzemedaille över 100&nbsp;m Borst achter Domenico Fioravanti un Ed Moses.

Bi de Vörentscheeden för de Olympisch Spelen, swumm he as eerst Minsch över 100&nbsp;m Borst ünner een Minüüt. 

2001 wurr he to'n Swemmer vun dat Johr in Europa wählt, nahdem he tovör bi de Weltmeesterschapen in dat glieker Johr de Goldmedaille över 100&nbsp;m Borst wunnen harr. Bi de Swemmeuropameesterschapen 2006 in Budapest wunn Sludnow de Goldmedaille över  100&nbsp;m Borst un mit de 4×100&nbsp;m Lagenstaffel.

An' 29. Juni 2001 reck Sludnow in Moskau as Eerst en Besttiet vun ünner een Minüüt mit 00:59,97 över 100 m Borst.

## Weblinks
* Roman Sludnow up Swimmrankins.net (engelsch)
* Roman Sludnow in de Datenbank vun Sportsreference.com (engelsch)
Otto Heidborn

**Otto Carl Heidborn** (* 1855; † 11. Januar 1908 in Liebenstein, Döringen) weer en düütschen Verwaltungsbeamten.

Heidborn is 1855 as Söhn von den Speelkoortenfabrikant Ludwig Heidborn ut Stralsund boren un hett Juristeree studeert. He is 1887 Regerungsassesser worrn un 1893 Regerungsraad in Mönster.

He is 1894 as Nafolger von Ernst Schepp Landraad von’n Kreis Neehuus worrn un dat bet 1905 bleven. Sien Nafolger weer Georg Freiherr von Schröder. 1905 is he as Regerungsraad na Danzig gahn un weer 1907 Böverregerungsraad in Düsseldörp.
Georg Freiherr von Schröder

**Johann Heinrich Georg Freiherr von Schröder** (* 24. Februar 1867 in Hamborg; † 1940 ok dor) weer en düütschen Verwaltungsbeamten.

Von Schröder is 1867 as Söhn von Bertha Victoria, borene Müller (1831-1905), un Carl Heinrich Freiherr von Schröder (1826-1909) in Hamborg boren. He weer op dat Willem-Gymnasium in Hamborg un hett an de Universitäten Heidelberg, Bonn un Göttingen Juristeree studeert un weer siet 1889 bi dat Corps Borussia Bonn. Na dat Studium is he Regerungsassesser bi de Bezirksregerung Posen worrn.

He is 1905 as Nafolger von Otto Heidborn Landraad von’n Kreis Neehuus worrn un dat bet 1917 bleven. Sien Nafolger weer Eugen Naumann. He is denn versett worrn as Landraad in’n Kreis Eckernföör. Dor weer he an’n 1. Juli 1917 Nafolger von Ernst Eberhard Carl von der Recke. Dat is he bet 1920 bleven, as Eduard Adler dat Amt övernahmen hett.

Toletzt hett he den Hoff Fernsicht bi Kellinghusen bedreven.

He hett an’n 19. November 1904 in Köln in eerste Eh Helene Deichmann (24. September 1872-6. April 1907) freet un in twete an’n 1. August 1912 Emily Merck (* 9. Januar 1886). Ut de eerste Eh hett he de Dochter Bertha Maria Freiin von Schröder (* 27. April 1906).
Ernst Schepp

**Ernst Rudolf Schepp** (* 5. Oktober 1857 in Wiesbaden; † 13. März 1901 in Bonn) weer en düütschen Verwaltungsbeamten.

Schepp is 1857 as Söhn von Mathilde, borene Krug, un Friedrich Wilhelm Schepp (1807–1874) boren. He weer op dat Gymnasium in Karlsruhe un hett 1876 sien Abitur maakt. He hett Juristeree an de Universitäten Marburg, Leipzig un Berlin studeert. 1880 is he Gerichtsreferendar worrn, 1883 Regerungsreferendar bi de Regerung in Kassel un 1886 Regerungsassesser in Sleswig un Trier.

He is 1889 as Nafolger von Friedrich von Loebell Landraad von’n Kreis Neehuus worrn un dat bet 1894 bleven. Sien Nafolger weer Otto Heidborn. He is denn na’n Landkreis Siegen versett worrn. Dor weer he Nafolger von Gustav Gottfried Keil. He weer bet to’n 9. November 1899 Landraad in Siegen un is denn Regerungsraad bi dat Böverpräsidium in Mönster worrn.

He weer verheiraadt mit Therese Weismann (* 1869-1927), en Dochter von August Weismann. Sien Söhn Helmuth Schepp (1894–1982) weer Bildhauer un Perfesser an de RWTH Aken.